สถานีเพชรบุรี (รถไฟฟ้ามหานคร)

สถานีเพชรบุรี (, รหัส BL21) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนอโศก-ดินแดง กรุงเทพมหานคร บริเวณสี่แยกอโศก-เพชรบุรี เป็นสถานีเชื่อมต่อรถไฟฟ้าแอร์พอร์ต เรล ลิงก์ ที่ สถานีมักกะสัน

ที่ตั้ง 
ถนนรัชดาภิเษก (อโศก-ดินแดง) บริเวณทิศเหนือของสี่แยกอโศก-เพชรบุรี จุดบรรจบถนนรัชดาภิเษก (อโศก-ดินแดง), ถนนอโศกมนตรี และ ถนนเพชรบุรีตัดใหม่ ด้านทิศใต้ของจุดตัดทางรถไฟสายตะวันออกและรถไฟฟ้าแอร์พอร์ต เรล ลิงก์ ในพื้นที่แขวงมักกะสัน เขตราชเทวี และแขวงบางกะปิ เขตห้วยขวาง กรุงเทพมหานคร

แผนผังสถานี

รายละเอียดสถานี

สัญลักษณ์ของสถานี 

ใช้สัญลักษณ์รูปคลื่นน้ำ สื่อถึงคลองแสนแสบ โดยใช้สีฟ้าที่หมายถึงแม่น้ำ, น้ำ, คลอง

รูปแบบและการจัดพื้นที่ในตัวสถานี 

เป็นสถานีใต้ดิน กว้าง 23 เมตร ยาว 200 เมตร ระดับชานชาลาอยู่ลึก 20 เมตรจากผิวดิน เป็นชานชาลาแบบเกาะกลาง (Station with Central  Platform)

สถานีแบ่งเป็น 2 ชั้นบนดิน และ 3 ชั้นใต้ดิน ประกอบด้วย
 2 ทางเชื่อมสถานีมักกะสัน
 G ระดับถนน
 B1 เมโทร มอลล์ และกูร์เมต์ มาร์เก็ต
 B2 ชั้นออกบัตรโดยสาร 
 B3 ชั้นชานชาลา

ทางเข้า-ออก 

 1  ทางเดินลอยฟ้า เชื่อมต่อสถานีมักกะสัน, ป้ายรถประจำทางไปถนนอโศกมนตรี-คลองตัน, ศูนย์บริการฮอนด้าเพชรบุรี, ที่หยุดรถอโศก มุ่งหน้าสถานีรถไฟคลองตัน ,มหาวิทยาลัยศรีนครินทรวิโรฒ
 2 ท่าเรืออโศก, มหาวิทยาลัยศรีนครินทรวิโรฒ, โรงเรียนเซนต์ดอมินิก, ป้ายรถประจำทางไปประตูน้ำ
 3 ป้ายรถประจำทางไปสี่แยกพระราม 9, สถานีมักกะสัน (อโศก), ที่หยุดรถอโศก มุ่งหน้าสถานีรถไฟมักกะสัน, โรงเรียนดอนบอสโก
 4 สิงห์คอมเพล็กซ์, คอนโดมิเนียมดิเอส สิงห์คอมเพล็กซ์, อาคารไทยซัมมิททาวเวอร์, โรงพยาบาลจักษุรัตนิน, มหาวิทยาลัยศรีนครินทรวิโรฒ

สิ่งอำนวยความสะดวก 
 ลิฟท์สำหรับผู้พิการ ที่ทางเข้า-ออกทั้ง 3 จุด
 พื้นที่จอดรถบริเวณทางเข้า-ออกที่ 1 ใกล้ทางรถไฟสายตะวันออก สามารถจอดรถได้ 58 คัน

ศูนย์การค้าภายในสถานี 
ภายในสถานีเพชรบุรี ได้จัดให้มีส่วนร้านค้าหรือ เมโทรมอลล์ โดยกลุ่มเดอะมอลล์ได้ดำเนินการเช่าพื้นที่ทั้งชั้นจาก บริษัท บางกอกเมโทรเน็ตเวิร์ค จำกัด เพื่อเปิดสาขาของกูร์เมต์ มาร์เก็ต ที่สถานีแห่งนี้ โดยเปิดในรูปแบบของซูเปอร์มาร์เก็ตขนาดเล็ก เน้นสินค้าบริโภคประเภท Grab and Go เป็นหลัก โดยเปิดส่วนแรกเมื่อวันที่ 13 พฤศจิกายน พ.ศ. 2560 ประกอบด้วยร้านสตาร์บัค สาขาแรกในระบบรถไฟฟ้าใต้ดิน และร้านลอว์สัน 108 และจะเปิด กรูเมต์ ทู โก ซึ่งเป็นซุปเปอร์มาร์เก็ตของ Gourmet market เป็นสาขาแรก ในวันพฤหัสบดีที่ 1 กุมภาพันธ์  พ.ศ. 2561

เวลาให้บริการ

จุดเชื่อมต่อการเดินทาง 
 รถไฟฟ้าแอร์พอร์ต เรล ลิงก์ เชื่อมต่อที่ สถานีมักกะสัน
 รถไฟฟ้าชานเมือง สายสีแดงอ่อน ของการรถไฟแห่งประเทศไทย เชื่อมต่อที่ สถานีรถไฟมักกะสัน (อโศก) ของระบบรถไฟชานเมืองในอนาคต
 เรือโดยสารคลองแสนแสบ เชื่อมต่อที่ ท่าอโศก

รถโดยสารประจำทาง 
 ถนนอโศก-ดินแดง สาย 98 136 185 206
 ถนนเพชรบุรีตัดใหม่ ด้านคลองตัน สาย 11 23 60 72 93 113 206
 ถนนเพชรบุรีตัดใหม่ ด้านประตูน้ำ สาย 11 23 38 60 72 93 113
 ถนนอโศกมนตรี หน้า มศว ประสานมิตร สาย 38 98 136 185

สถานที่สำคัญใกล้เคียง 

 มหาวิทยาลัยศรีนครินทรวิโรฒ
 โรงเรียนสาธิต มหาวิทยาลัยศรีนครินทรวิโรฒ ประสานมิตร
 โรงเรียนเซนต์ดอมินิก
 โรงเรียนดอนบอสโกกรุงเทพฯ
 การท่องเที่ยวแห่งประเทศไทย
 โรงพยาบาลจักษุรัตนิน
 วัดอุทัยธาราม
 สำนักข่าวกรมประชาสัมพันธ์ (อาคารที่ทำการ ถนนเพชรบุรีตัดใหม่)
 สถานีโทรทัศน์เอ็นบีทีเวิลด์
 ย่านสถานบันเทิง อาร์ซีเอ
 โรงภาพยนตร์เฮาส์

ศูนย์การค้าและโรงแรม
 โรงแรมสยาม
 โรงแรมอมารี เอเทรียม กรุงเทพฯ
 โรงแรมสวูเทล มหาวิทยาลัยศรีนครินทรวิโรฒ

อาคารสำนักงาน
 อาคาร 253 อโศก
 อาคารอโศก ทาวเวอร์
 อาคารเค ทาวเวอร์
 อาคารคิวเฮ้าส์ อโศก
 อาคารบี.บี. บิวดิ้ง
 อาคาร จีเอ็มเอ็มแกรมมี่ เพลส
 อาคารไทยซัมมิท ทาวเวอร์
 อาคารอิตัลไทย ทาวเวอร์
 อาคารบางกอกทาวเวอร์
 อาคารธนภูมิ
 อาคารสิงห์ คอมเพล็กซ์

อ้างอิง

แหล่งข้อมูลอื่น 

 แผนที่จากเว็บไซต์บีอีเอ็ม 

สิ่งก่อสร้างตั้งแต่ พ.ศ. 2547
เพชรบุรี
เพชรบุรี